Lok Sabha inthlanpui neih zawh takah Serchhip DC chuan lawmthu a sawi,"684/2024-2025 Dated Serchhip, the 5th June, 2024: Serchhip DC Pu David Lalthantluanga chuan Lok Sabha inthlanpui tluang taka neih a nih avangin sawrkar official te leh mipui te chungah lawmthu a sawi. General Election to Lok Sabha 2024 chu Serchhip District chhungah harsatna leh buaina awm lovin boruak muanawm tak hnuaiah zawh fel a lo ni ta a. Election Commission of India-in 16.3.2024-a inthlan a puan atanga a tul ang ang buaipuia inthlanna hlawhtling, felfai, langtlang leh muanawm tak buatsaih a nih theih nana theihtawp chhuahtu Sorkar Department hrang hrangte leh thawktu te, venhimna lama thawktu - Serchhip Police, MAP, CAPF te; Election Official zawng zawngte, Political Party te, MJA leh Media te, MPF te, leh Serchhip District mipui zawng zawngte chungah District Election Officer a nihna angin Pu David Lalthantluanga chuan lawmthu a sawi a; Election Commission of India-in inkaihhruaina leh thuchhuah a siam zawng zawngte, thuawih tak leh zah taka zawmtu zawng zawngte chungah lawmthu a sawi bawk a ni.",Dated: 5 th Jun 24 4:52 PM,https://dipr.mizoram.gov.in/post/lok-sabha-inthlanpui-neih-zawh-takah-serchhip-dc-chuan-lawmthu-a-sawi